Diari Oficial de la Generalitat Valenciana


Sumari del DOGV 7952, del 05-01-2017 (2016/10041)

RESOLUCIÓ de 28 de desembre de 2016, de la Conselleria d'Educació, Investigació, Cultura i Esport, per la qual es complementen els annexos de la Resolució de 5 de maig de 2016, de la Conselleria d'Educació, Investigació, Cultura i Esport, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Formació Professional Bàsica, Batxillerat i Formació Professional de grau mitjà i grau superior.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10446


Data del document
:   28-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 28 de desembre de 2016, de la Conselleria d'Educació, Investigació, Cultura i Esport, per la qual es complementen els annexos de la Resolució de 5 de maig de 2016, de la Conselleria d'Educació, Investigació, Cultura i Esport, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Formació Professional Bàsica, Batxillerat i Formació Professional de grau mitjà i grau superior. [2016/10580]  
  
La Resolució de 5 de maig de 2016 (DOCV 7776, 6 de maig), de la Conselleria d'Educació, Investigació, Cultura i Esport, resol els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Formació Professional Bàsica, Batxillerat i Formació Professional de grau mitjà i grau superior. En els annexos IA, IB i II d'aquesta resolució s'especifiquen les unitats que, havent sigut estimat el seu concert, estarien concertades amb la condició de reunir els requisits per a l'autorització d'obertura i funcionament a l'inici del curs escolar 2016-2017.  
L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius (BOE 310, 27 de desembre), estableix que, per a poder acollir-se al règim de concerts, els centres privats hauran de complir els requisits mínims que s'establisquen en desplegament de l'article 14 de la Llei orgànica reguladora del dret a l'educació, estar autoritzats per a impartir les ensenyances que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en aquest reglament.  
En els annexos IA i IB de la Resolució de 5 de maig de 2016 s'especifica la circumstància de les unitats que havien sigut estimades per a l'accés al règim de concerts educatius, amb la condició de reunir els requisits per a l'autorització d'obertura i funcionament a l'inici del curs escolar 2016-2017, per mitjà de la motivació M3.  
L'article 116.6 de la LOE estableix que les administracions educatives podran concertar, amb caràcter preferent, els cicles de Formació Professional Bàsica. Aquesta ensenyança es va crear com a mesura per a facilitar la permanència dels alumnes i les alumnes en el sistema educatiu i oferir-los majors possibilitats per al seu desenvolupament personal i professional.  
A fi de no perjudicar l'especial col·lectiu escolaritzat en aquests cicles, s'adequa la situació del concert dels cicles i en els centres indicats, els quals al dictar la present resolució no han obtingut l'autorització. A aquest concert se li dóna el caràcter de provisional, exclusivament per al curs 2016-2017.  
En les disposicions addicionals tercera i quarta de l'Ordre 7/2013, de 30 de gener (DOCV 6955, 31.01.2013), s'estableix la necessitat de dictar una disposició on es publique la resolució efectiva final respecte als centres que imparteixen cicles formatius de grau mitjà i/o superior i batxillerat amb unitats inicialment concertades i que finalment, a l'inici de cada curs escolar, no hagen aconseguit el nombre mínim d'alumnes exigit per al concert per la mencionada ordre.  
L'Ordre 7/2013, de 30 de gener (DOCV 6955, 31.01.2013), en la redacció feta per l'Ordre 3/2015, de 28 de gener, de la Conselleria d'Educació, Cultura i Esport, per la qual es modifica el procediment establit, i l'annex I de l'Ordre 7/2013, de 30 de gener (DOCV 7454, 30.01.2015), estableix en l'article 37, en relació amb el concert de les ensenyances de Formació Professional Bàsica, que: «5. En el torn ordinari d'admissió d'alumnat, els cicles formatius que tinguen menys de sis sol·licituds en primera opció no continuaran en el procés d'admissió i, per tant, no es procedirà a l'adjudicació de places». El centre privat concertat Fina Izquierdo, amb codi 97871080, a Castelló de la Plana no ha constituït, a l'inici del curs 2016-2017, la unitat del primer curs del cicle de FPB de Perruqueria i Estètica.  
Per tot això, s'estableix la necessitat de dictar una resolució en què es complementen els annexos de la Resolució de 5 de maig de 2016.  
  
De conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 2377/1985, de 18 de desembre; l'Ordre 7/2013, de 30 de gener, de la Conselleria d'Educació, Cultura i Esport, per la qual s'estableix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts; l'Ordre 3/2015, de 28 de gener, de la Conselleria d'Educació, Cultura i Esport, per la qual es modifica el procediment establit, i l'annex I de l'Ordre 7/2013; la Resolució de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Ordre 3/2015, de 28 de gener, i l'Acord del Consell de 29 d'abril de 2016, que va autoritzar que el nombre màxim d'unitats a concertar en el curs 2016-2017 no excedisca, amb caràcter global, el nombre d'unitats concertades en el curs 2015-2016.  
  
Vista la proposta del director general de Centres i Personal Docent de data 16 de desembre de 2016 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 7620, 8 de setembre), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Adequar els annexos IA i IB de la Resolució de 5 de maig de 2016 respecte dels centres educatius que han obtingut l'autorització suficient per a accedir a la totalitat del que se sol·licita, de manera que els corresponents concerts educatius respecte d'aquests centres i unitats que s'indiquen queden tal com figuren a continuació:  
- Centre privat concertat Médico Pedro Herrero, amb codi 94776223, a Alacant. La unitat d'educació especial d'Autistes que es va condicionar a l'autorització queda estimada.  
- Centre privat concertat Sagrada Familia, amb codi 94367032, a Elda. La unitat d'Educació Primària que es va condicionar a l'autorització queda estimada.  
- Centre privat concertat Santo Domingo Savio, amb codi 96281772, a Petrer. Les dos unitats d'ESO 1 que es van condicionar a l'autorització queden estimades.  
- Centre privat concertat Academia Didáctica, amb codi 08064918, a Castelló de la Plana. Les unitats de 1r i 2n curs del cicle de FPB d'Electricitat i Electrònica que es van condicionar a l'autorització, queden estimades.  
- Centre privat concertat Santa María, amb codi 06405630, a Vila-real. La unitat d'Integració d'ESO a mitja jornada que es va condicionar a l'autorització queda estimada.  
- Centre privat concertat Sant Antoni Abat, amb codi 98513729, en Canals. La unitat de 2n curs del cicle de FPB d'Arts Gràfiques que es va condicionar a l'autorització, queda estimada.  
- Centre privat concertat Larrodé, amb codi 97334501, a Catarroja. Les dos unitats d'Educació Primària que es van condicionar a l'autorització queden estimades. La unitat d'Educació Secundària Obligatòria que es va condicionar a l'autorització queda estimada.  
- Centre privat concertat Escuela Profesional La Salle amb codi 16042461, a Paterna. Les unitats de 1r i 2n curs dels cicle de FPB d'Electricitat i Electrònica i Informàtica i Comunicacions que es van condicionar a l'autorització, queden estimades.  
- Centre privat concertat Escuela 2, amb codi 20502708, a Paterna-la Canyada. La unitat d'Educació Infantil que es va condicionar a l'autorització queda estimada.  
- Centre privat concertat Escola Gavina, amb codi 29116518, a Picanya. La unitat de Suport a la Integració de PRIM que es va condicionar a l'autorització queda estimada.  
- Centre privat concertat Sedaví, amb codi 60733761, a Sedaví. La unitat d'Educació Primària que es va condicionar a l'autorització queda estimada.  
- Centre privat concertat El Vedat, amb codi 88275348, a Torrent. La unitat d'Educació Primària que es va condicionar a l'autorització queda estimada.  
- Centre privat concertat Jesús María-Fuensanta, amb codi 03639348, a València. Les unitats de 1r i 2n curs del cicle de FPB de Serveis Administratius que es van condicionar a l'autorització, queden estimades.  
- Centre privat concertat Nuestra Señora del Carmen-San Vicente de Paúl, amb codi 12189554, a València. Les unitats de 1r i 2n curs del cicle de FPB de Serveis Administratius que es van condicionar a l'autorització, queden estimades.  
  
Segon  
Adequar l'annex IB de la Resolució de 5 de maig de 2016, respecte dels centres educatius que no han obtingut l'autorització suficient per a accedir a la totalitat del que se sol·licita, de manera que els corresponents concerts educatius respecte d'aquests centres i unitats que s'indiquen queden tal com figuren a continuació:  
- Centre privat concertat Larrodé, amb codi 62610292, a Catarroja. La unitat de Suport a la Integració d'ESO\*\* a mitja jornada que es va condicionar a l'autorització, queda desestimada per no completar el centre el tràmit de l'autorització.  
- Centre privat concertat Virgen del Rosario, amb codi 45497050, a Paterna. La unitat de Suport a la Integració de PRIM\*\* a mitja jornada que es va condicionar a l'autorització, queda desestimada per no completar el centre el tràmit de l'autorització.  
- Centre privat concertat San Antonio Abad, amb codi 16405619, a València. La unitat de Suport a la Integració de PRIM\*\* a mitja jornada que es va condicionar a l'autorització, queda desestimada per no completar el centre el tràmit de l'autorització.  
  
Tercer  
Adequar l'annex IB de la Resolució de 5 de maig de 2016 respecte dels centres educatius que imparteixen cicles de FPB concertats i que no han obtingut autorització administrativa, de manera que els corresponents concerts educatius respecte d'aquests centres i unitats que s'indiquen queden tal com figuren a continuació:  
L'article 116.6 de la LOE estableix que les administracions educatives podran concertar, amb caràcter preferent, els cicles de Formació Professional Bàsica. Aquesta ensenyança es va crear com a mesura per a facilitar la permanència dels alumnes i les alumnes en el sistema educatiu i oferir-los majors possibilitats per al seu desenvolupament personal i professional.  
A fi de no perjudicar l'especial col·lectiu escolaritzat en aquests cicles, s'adequa la situació del concert dels cicles i en els centres que s'indiquen, els quals al dictar la present resolució no han obtingut l'autorització. A aquest concert se li dóna el caràcter de provisional, exclusivament per al curs 2016-2017.  
- Centre privat concertat Academia Cots, amb codi 84818581, a Alacant. Cicle de FPB de Serveis Administratius.  
- Centre privat concertat La Presentación, amb codi 19802786, a Alcoi. Cicles de FPB de Fusteria i Moble i Perruqueria i Estètica.  
  
- Centre privat concertat San José de Calasanz, amb codi 48598806, a Elx. Cicles de FPB de Serveis Administratius i Serveis Comercials.  
  
- Centre privat concertat Cervantes, amb codi 04014797, a Almassora. Cicle de FPB de Serveis Administratius.  
- Centre privat concertat Fina Izquierdo, amb codi 75086027, a Castelló de la Plana. 2n curs del cicle de FPB de Perruqueria i Estètica.  
  
- Centre privat concertat Academia Jardín, amb codi 74677599, a València. Cicle de FPB de Perruqueria i Estètica.  
  
Quart  
Adequar l'annex II de la Resolució de 5 de maig de 2016 respecte dels centres que imparteixen cicles formatius de grau mitjà i/o superior i batxillerat amb unitats inicialment concertades i que finalment, a l'inici del curs escolar 2016-2017, no han aconseguit el nombre mínim d'alumnes exigit per la normativa vigent per al seu concert. Els corresponents concerts educatius respecte d'aquests centres i unitats d'ensenyança queden tal com figuren a continuació:  
  
- Centre privat concertat Aitana, codi 26968768, d'Elx-Torrellano. No es confirmen les dos unitats concertades en 2n curs de Batxillerat, es confirma una unitat mixta.  
  
Cinqué  
Adequar l'annex IB de la Resolució de 5 de maig de 2016 respecte dels centres educatius que imparteixen cicles de FPB concertats i que no han constituït, a l'inici del curs 2016-2017, les unitats concertades, de manera que els corresponents concerts educatius respecte d'aquests centres i unitats que s'indiquen queden tal com figuren a continuació:  
  
- Centre privat concertat Fina Izquierdo, amb codi 38372436, a Castelló de la Plana. No es confirma el concert de la unitat de 1r curs del cicle de FPB de Perruqueria i Estètica per no constituir la unitat a l'inici de curs 2016-2017.  
  
Sisé  
Les dades corresponents als centres i ensenyances continguts en la present resolució s'inscriuran en el Registre de Centres Docents de la Comunitat Valenciana.  
  
Seté  
La present resolució tindrà efectes des de l'endemà de la seua publicació en el Diari Oficial de la Generalitat Valenciana, si bé el seu efectes acadèmics i econòmics s'entenen referits al curs 2016-2017. Quant al personal afectat per la reducció de les esmentades unitats, caldrà ajustar-se al que estableix a aquest efecte en l'Estatut dels Treballadors.  
  
  
De conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller amb competències en matèria educativa en el termini d'un mes a comptar de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà la publicació.  
  
  
València, 28 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.